విశాఖపట్నం, మార్చి 2(ఆంధ్రజ్యోతి): భారత నౌకాదళం సంచలనం సృష్టించింది. మొట్టమొదటిసారిగా స్వదేశీ పరిజ్ఞానంతో రూపొందించిన కల్వరి క్లాస్ జలాంతర్గామి నుంచి నౌకా నిరోధక క్షిపణిని విజయవంతంగా పరీక్షించింది. ప్రాజెక్టు-75లో భాగంగా రూపొందించిన ఆరు స్కార్పీన్ క్లాస్ సబ్మెరైన్స్లో తొలి సబ్మెరైన్ నుంచి నౌకాదళం దీనిని పరీక్షించింది. ఈ ప్రయోగ పరీక్షలో అరేబియా సముద్రంపై లక్ష్యాన్ని ఈ క్షిపణి విజయవంతంగా ఛేదించింది. సముద్ర ఉపరితలంపై పోరులో శత్రువును నిలువరించే సామర్థ్యం కలిగిన ఈ క్షిపణులను భారత నౌకాదళానికి చెందిన డీజిల్-ఎలక్ట్రిక్ జలాంతర్గాములకు అమర్చనున్నారు. వీటిని ఫ్రెంచ్ నావల్ డిఫెన్స్, ఎనర్జీ కంపెనీ డీసీఎన్ఎస్ డిజైన్ చేయగా.. ముంబైలోని మజగాన్ డాక్ లిమిటెడ్ తయారు చేసింది. కాగా ఈ క్షిపణి ప్రయోగం భారత నౌకాదళ చరిత్రలో ఓ మైలురాయి వంటిదని రక్షణ మంత్రిత్వ శాఖ పేర్కొంది. దీనిని విజయవంతంగా పరీక్షించిన రక్షణ శాఖ శాస్త్రవేత్తలను ప్రధాని మోదీ అభినందించారు.
visaakhapatnam, marchi 2(aandhrajyoti): bhaarata naukaadalam sanchalanam srushtinchindi. mottamodatisaarigaa swadeshee parignaanamtho roopondinchina kalvari class jalaantargaami nunchi nauka nirodhaka kshipanini vijayavantamgaa pareekshinchindi. praajektu-75loo bhagamga roopondinchina aaru scarpean class submerinslo toli submerine nunchi naukaadalam deenini pareekshinchindi. ee prayoga pareekshalo arabia samudrampai lakshyaanni ee kshipani vijayavantamgaa chedinchindi. samudra uparitalampai porulo satruvunu niluvarinche saamarthyam kaligina ee kshipanulanu bhaarata naukaadalaaniki chendina deasil-electric jalaantargaamulaku amarchanunnaru. veetini french naval defens, energy company dcns dizine cheyagaa.. mumbailooni majagan dack limited tayaaru chesindi. kaga ee kshipani prayogam bhaarata naukaadala charitralo oo mailurai vantidani rakshana mantritva saakha perkondi. deenini vijayavantamgaa pareekshinchina rakshana saakha saastravettalanu pradhaani modii abhinandinchaaru.